section_heading: 26. veljače
paragraph_text: U rano jutro 26. veljače, ruski padobranci počeli su se spuštati u grad Vasilkiv, južno od Kijeva, kako bi zauzeli zračnu bazu Vasilkiv. U bitci koja je uslijedila započele su teške borbe oko kontrole nad gradom.<ref> U 01:30 ukrajinske snage tvrde da su ukrajinski borbeni avioni Su-27 oborili ruski Iljušin Il-76 sa padobrancima iznad Vasilkiva.<ref><ref> Oko 03:20 ukrajinska Državna agencija za posebne komunikacije izvijestila je o drugom oborenom Il-76 iznad grada Bile Cerkve.<ref> Unatoč ukrajinskom protuzračnom djelovanju, dio ruskih padobranaca uspješno je sletio južno od Kijeva, blizu Vasilkiva i stupio u borbeni kontakt s postrojbama TO-a. U 7:30 ukrajinski dužnosnici izvijestili su da su teritorijalci, uz potporu zrakoplovstva, uspješno odbili padobrance.<ref>